open-index/open-wikipedia-markdown huggingface dataset:
பைவ் பாயிண்ட் சம்ஒன்

***பைவ் பாயிண்ட் சம்ஒன் (ஐந்து புள்ளி ஏதோ ஒன்று: ஐஐடியில் என்ன செய்யக்கூடாது)(Five Point Someone: What not to do at IIT***) என்பது இந்திய ஆங்கில எழுத்தாளர் சேத்தன் பகத்  2004  ஆம் ஆண்டு எழுதிய ஆங்கில நாவல் ஆகும். இந்த நூல் உலகம் முழுவதும் ஒரு மில்லியன் பிரதிகள் விற்றுள்ளது. *[[3 இடியட்சு|3 இடியட்ஸ்]]* மற்றும் *[[நண்பன் (2012 திரைப்படம்)|நண்பன் ஆகிய]]* திரைப்படங்கள் இந்த நூலை அடிப்படையாகக் கொண்டவை. ஏவம் என்ற நாடக நிறுவனத்தால் நாடகமாகவும் நிகழ்த்தப்பட்டிருக்கின்றது இந்த நாவல்.

## கதை
இந்தக் கதை ஹரியால் விவரிக்கப்படுகிறது. இவருடைய நண்பர்களான ரியான் மற்றும் அலோக் ஆகியோரால் சில சிறிய பகுதிகள் விவரிக்கப்படுகின்றது மற்றும் ஹரியின் காதலி நேஹா செரியன் எழுதிய கடிதம் மூலமும் கதை சொல்லப்படுகின்றது. மூன்று நண்பர்களின் வாழ்க்கையைப் பேசுகின்றது இந்தக் கதை. இந்தியாவின் மிகச் சிறந்த பொறியியல் கல்லூரியில் கல்விப் பணியின் கடுமை மற்றும் ஏகபோகத்தால் இந்த மூன்று நண்பர்களின் மகிழ்ச்சி எவ்வாறு பாதிக்கப்படுகின்றது என்பதுதான் கதை. இக்கதையின் பெரும்பகுதி இரண்டு பிரச்சினைகளைப் பேசுகின்றது. ஒன்று, இந்த அமைப்பைச் சமாளிப்பதற்கு மற்றும்/அல்லது முறியடிக்க மூவரும் மேற்கொண்ட பல முயற்சிகள். மற்றொன்று, பேராசிரியர் செரியனின் (கல்லூரியின் எந்திரப் பொறியியல் துறையின் மேலாதிக்கத் தலைவர்) மகளாக இருக்கும் நேஹாவுடன் ஹரியின் சண்டை.பெரும்பாலான கதை கல்லூரி வளாகத்திற்குள் நடைபெறுகிறது. சர்வதேச அளவில் பாராட்டப்படும் இந்திய தொழிநுட்ப கழக அமைப்புகளில் மதிப்பெண்களில் செலுத்தும் கவனம், மாணவர்களின் படைப்பாற்றலை எவ்வாறு முடக்குகின்றது என்று ரியான் உள்ளிட்ட மூவரும் வருத்தப்படுகின்றார்கள். ஊக்கமளிக்காத கற்பித்தல் மற்றும் அவர்களுக்கு அளிக்கப்படும் ஏராளமான பணிகள் அவர்களின் துயரங்களைச் சேர்க்கின்றன. இருப்பினும் இவர்கள் பேராசிரியர் வீராவிடம் ஒரு அனுதாபத்தைக் காண்கிறார்கள்.

## மொழிபெயர்ப்பு
இந்த புத்தகம் இந்தியில் மொழிபெயர்க்கப்பட்டு பிரபாத் பிரகாஷ் அத்வானிஜியால் வெளியிடப்பட்டது, அவர் இரண்டு நாவல்களை வெளியிட்டுள்ளார்: **'பைவ் பாயிண்ட் சம்ஒன்**' மற்றும் *ஒன் நைட் அட் தி கால் சென்டர்*. முதல் நாவல்  ஒரே மாதத்தில் 30,000 பேரால் வாங்கப்பட்டு இந்தியில் அதிக விற்பனையாகிய நூல் என்ற சாதனையைப் படைத்துள்ளது.

இந்த புத்தகம் இந்தியில் *[[3 இடியட்சு|3 இடியட்ஸ்]]* மற்றும் தமிழில் *[[நண்பன் (2012 திரைப்படம்)|நண்பன் என]]* இரண்டு படங்களாக எடுக்கப்பட்டது. கதாபாத்திரங்களின் பெயர்களும் அவற்றின் பண்புகளும் மாற்றப்பட்டன. மேலும், இரண்டு படங்களும் புத்தகங்களின் முழு தழுவல் அல்ல, ஏனெனில் புத்தகத்தின் இறுதிக்காட்சிகள் உட்பட பல காட்சிகள் படங்களில் மாற்றப்பட்டுள்ளன.

## மேற்கோள்கள்

பகுப்பு:ஆங்கில நூல்கள்
பகுப்பு:திரைப்படமாக்கப்பட்ட இந்தியப் புதினங்கள்
லம்பாசிங்கி

**லம்பாசிங்கி** (*Lambasingi*), ஆந்திரப் பிரதேசத்தின் வடக்கில் கிழக்கு தொடர்ச்சி மலைகளில் அமைந்த  அல்லூரி சீதாராம இராஜு மாவட்டத்தின் சிந்தலப்பள்ளி மண்டலில், கடல் மட்டத்திலிருந்து 1,000 மீட்டர் (3280 அடி) உயரத்தில் அமைந்த மலைவாழிட கிராமம் ஆகும். மேகங்கள் சூழ்ந்த இந்த மலைப்பகுதிகளில் காபிச் செடி, பைன் மரங்கள் மற்றும் தைல மரங்கள் பயிரிடப்படுகிறது. இப்பகுதியில் காட்டெருமைகள் உள்ளது. மேலும் இப்பகுதி பறவைகள் சரணாலயமாக உள்ளது.

## மேற்கோள்கள்

## வெளி இணைப்புகள்
*http://lambasingi.org/

பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
சிட்டி (எழுத்தாளர்)

**பெரியகுளம் கோவிந்தசாமி சுந்தரராஜன்** (Chitti-writer)(புனைப்பெயர்: சிட்டி) (20 ஏப்ரல் 1910 - 23 சூன் 2006) என்பவர் தமிழ் எழுத்தாளர் ஆவார். இவர் *[[மணிக்கொடி (இதழ்)|மணிக்கொடி]]* இதழுடன் தொடர்புடையவர் ஆவார். 2006-ல் இவர் இறக்கும் போது, மணிக்கொடி இதழில் கடைசியாக எஞ்சியிருந்த பங்களிப்பாளராக இருந்தார்.

## மேற்கோள்கள்
4. 
பகுப்பு:2006 இறப்புகள்
பகுப்பு:1910 பிறப்புகள்
பகுப்பு:தமிழ் எழுத்தாளர்கள்
செய்திகளின் உண்மை சரிபார்ப்புக் குழு (தமிழ்நாடு அரசு)

தமிழ்நாடு அரசு, அமைச்சகங்கள் மற்றும் துறைகள் தொடர்பாக அனைத்து ஊடகங்களில் வெளியாகும் உண்மைக்குப் புறம்பான செய்திகளை கண்டுபிடித்து, அதன் மீது உரிய நடவடிக்கை எடுப்பதற்கு 1 நவம்பர் 2023 அன்று தமிழ்நாடு அரசு அரசாணை மூலம் அறிவிக்கப்பட்ட ஒரு குழுவாகும். இக்குழு பெற்ற உண்மைக்குப் புறம்பான தகவலை தன் வரம்பிற்குள் வருமா என்பதை உறுதிசெய்த பிறகு, அதன் மீது சட்ட நடவடிக்கையைத் தொடங்க சம்பந்தப்பட்ட அதிகாரிகளுக்கு அனுப்புவதோடு, அரசு வழக்கறிஞர் மற்றும் காவல் துறையிடம் ஆலோசனை செய்யும். இக்குழு தமிழ்நாடு அரசு தமிழ் வளர்ச்சி மற்றும் செய்தித்துறைகீழ் இருப்பினும், தமிழ்நாடு அரசின் விளையாட்டுத் துறை அமைச்சர் உதயநிதி தலைமையில் செயல்படும் சிறப்புத் திட்ட அமலாக்கத் துறையின் கீழ் இயங்கும். இக்குழுவின் தலைவராக திட்டக் குழு இயக்குநர் பதவி உருவாக்கப்படுகிறது. திட்ட இயக்குநரின் கீழ் 80 பேர் பணிபுரிவர்.  இக்குழு சென்னையில் உள்ள கலைவாணர் அரங்கில் செயல்படும்.

## மேற்கோள்கள்

பகுப்பு:தமிழ்நாடு அரசு அமைப்புகள்
தொகுவில்லை வீவாணி

**தொகுவில்லை வீவாணி** *(Synthetic-aperture radar-SAR))* என்பது இரு பருமானப் படங்களை உருவாக்க அல்லது நிலப்பரப்புகள் போன்ற பொருட்களின் முப்பருமானக் கட்டமைப்புகளை உருவாக்க பயன்படும் வீவாணி வடிவமாகும். வழக்கமான நிலையான கற்றை அலகீட்டு வீவாணிகளை விட சிறந்த இடஞ்சார்ந்த தெளிவுத்திறனை வழங்க தொகுவில்லை வீவாணி ஓர் இலக்கு பகுதியின் மீது வீவாணி உணர்சட்ட இயக்கத்தைப் பயன்படுத்துகிறது. தொகுவில்லை வீவாணி பொதுவாக ஒரு விமானம் அல்லது விண்கலம் போன்ற நகரும் மேடையில் பொருத்தப்பட்டுள்ளது. அதன் தோற்றம் பக்கவாட்டாக வான்வழி வீவாணி (தொகுவில்லை வீவாணி) என்ற மேம்பட்ட வடிவத்தில் உள்ளது. இலக்கு காட்சி ஒளிரும் காலக் கட்டத்தில் தொகுவில்லை வீவாணி கருவி ஒரு இலக்கின் மீது பயணிக்கும் தொலைவு பெரிய உணர்சட்டத் தொகு வில்லை அளவு உருவாக்குகிறது. பொதுவாக , பெரிய வில்லை , வில்லை இயற்பியல் (ஒரு பெரிய உணர்சட்டம் அல்லது செயற்கை ஒரு நகரும் உணர்சட்டம்) என்பதைப் பொருட்படுத்தாமல் படத்தின் பிரிதிறன் அதிகமாக இருக்கும். இது ஒப்பீட்டளவில் சிறிய இயற்பியல் ஆண்டெனாக்களுடன் உயர் தெளிவுத்திறன் கொண்ட படங்களை உருவாக்க தொகுவில்லை வீவாணியை அனுமதிக்கிறது. ஒரு நிலையான ஆண்டெனா அளவு மற்றும் நோக்குநிலைக்கு , மேலும் தொலைவில் உள்ள பொருள்கள் நீண்ட நேரம் ஒளிரும். எனவே தொகுவில்லை வீவாணி நெடுந்தொலைவுப் பொருள்களுக்கு பெரிய தொகுவில்லைகளை உருவாக்கும் பண்பு உள்ளது , இதன் விளைவாக பல தொலைவுகளில் உள்ள பொருட்களுக்கும் நிலையான இடஞ்சார்ந்த பிரிதிறன் ஏற்படுகிறது.

## மேற்கோள்கள்

## நூல்தொகை

* 
* 
* 
* 

## வெளி இணைப்புகள்
* InSAR measurements from the Space Shuttle
* Images from the Space Shuttle SAR instrument
* The Alaska Satellite Facility has numerous technical documents, including an introductory text on SAR theory and scientific applications
*SAR Journal SAR Journal tracks the Synthetic Aperture Radar (SAR) industry 
* NASA radar reveals hidden remains at ancient Angkor  – Jet Propulsion Laboratory

பகுப்பு:அறிவியல் கருவிகள்
பகுப்பு:விண்வெளி
இராஜ்குமார் ஆனந்து

**ராஜ்குமார் ஆனந்த்** (*Raaj Kumar Anand*), தில்லி அரசின் முதலமைச்சர் அரவிந்த் கெஜ்ரிவால் தலைமையிலான மூன்றாம் அமைச்சரவையில், சமூக நலத்துறை மூத்த அமைச்சராக உள்ளார். இவர் 2020ம் ஆண்டில் முதன்முறையாக தில்லி பட்டேல் நகர் சட்டமன்றத் தொகுதிலிருந்து ஆம் ஆத்மி கட்சி சார்பில் தில்லி சட்டமன்ற உறுப்பினராகத் தேர்ந்தெடுக்கப்பட்டார். 
## அமலாக்கத்துறை சோதனை
தில்லி அரசின் மதுபான கொள்கை முறைகேடு வழக்கு தொடர்பாக அமைச்சர் இராஜ்குமார் ஆனந்தின் வீடுகள் மற்றும் அலுவலகங்களில் 2 நவம்பர் 2023 அன்று அமலாக்க இயக்குனரகம் சோதனை செய்தது.

## மேற்கோள்கள்

பகுப்பு:ஆம் ஆத்மி கட்சி அமைச்சர்கள்
பகுப்பு:வாழும் மக்கள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:1966 பிறப்புகள்
பகுப்பு:தில்லி சட்டமன்ற உறுப்பினர்கள்
மார்க்கண்டேய ஆறு

**மார்க்கண்டேய ஆறு** (*Markandeya River-Western Ghats*)தென்னிந்தியாவின் ஒரு ஆறு ஆகும். இது கர்நாடகா மாநிலம், பெல்காம் மாவட்டத்தில் உள்ள கானாபூர் வட்டத்தில் உள்ள பைலூரில் உதயமாகிறது. இந்த ஆறு பெலகாவி வட்டத்தின் தெற்குப் பகுதியில் நுழைந்து பெலகாவி நகரின் மேற்குப் பக்கம் பாய்ந்து  ஓடுகிறது. பெல்காம் மாவட்டத்தில் அழகிய கோதாச்சினமலகி அருவியினை (கோகாக் அருவிக்கு அருகில்) உருவாகி, பெல்காமில் இருந்து  தொலைவில்  உள்ள கோகாக்கில் கட்டபிரபா ஆற்றில் சங்கமமாகிறது.

## தற்போதைய நிலை
தற்போது மார்க்கண்டேய ஆற்றின் கரையோரங்களில் வண்டல் மண் நிரம்பி புதர்கள் வளர்ந்துள்ளன. தவிர, நூற்றுக்கணக்கான விவசாயிகள் கோடைக்காலத்தில் தங்களின் விளைந்த பயிர்களுக்கு நீர்ப்பாசனம் செய்வதற்காக ஆற்றங்கரையில் கிணறுகளை அமைத்துள்ளனர். வண்டல் மண் படிவதால் நீர் சேமிப்பு திறன் குறைந்துள்ளது. இரண்டு தசாப்தங்களுக்கு முன்பு, 70 கிலோமீட்டர் நீளமுள்ள ஆறு ஆண்டு முழுவதும் ஓடும். ஆனால் இப்போது இது ஒரு ஓடையாக மாறிவிட்டது. கங்க்ராலியில், ஆறு சுமார் 30 அடி அகலமும் 8 அடி ஆழமும் கொண்டது. ராகசகோப் நீர்த்தேக்கத்திலிருந்து பெலகுண்டி, பிஜகர்னி, சுலகா மற்றும் உச்சகான் வழியாகச் செல்லும் 24 கி.மீ. பகுதி ஏற்கனவே புத்துயிர் பெறத் தொடங்கியது. இங்கு ஆற்றில் அதிகப்படியான நீர்க் கசிவு வருகிறது.  மேலும் ஆக்கிரமிப்பு என்பது முக்கியப் பிரச்சனைகளில் ஒன்றாகும்.

## அணை
ஹுக்கேரி அருகே ஷிரூரில் மார்கண்டேய ஆற்றின் குறுக்கே கர்நாடக அரசு பாசன அணையினைக் கட்டுகிறது. அணையின் நீர்பிடிப்பு பகுதி 432 சதுர கி.மீ. ஆகும். அணையின் மொத்த சேமிப்பு 3.7 டிஎம்சி. இந்த அணை கட்டுவதற்கு 898 ஹெக்டேர் நிலம் கையகப்படுத்தப்பட இருந்தது. இதில் 142 ஹெக்டேர் வனப்பகுதியாகவும், 756 ஹெக்டேர் சாகுபடி நிலமாகவும் இருந்தது. மொத்தம் 9 கிராமங்கள் நீரில் மூழ்கியதால் 2258 பேர் தங்கள் நிலத்தை விட்டு வெளியேறினர்.

## பெல்லாரி நாலா
பெல்லாரி நாலா என்பது மார்க்கண்டேய ஆற்றின் துணை ஆறாகும். இது ஹுக்கேரி வட்டத்தில் கரகுப்பி அருகே சங்கமிக்கிறது. இது பெல்காம் மாவட்டத்தில் உள்ள பச்சாபூர் தொடருந்து நிலையத்திலிருந்து  தொலைவில் உள்ளது.

## மேலும் பார்க்கவும்

* கிருஷ்ணா ஆறு
* கட்டபிரபா ஆறு
* கோட்சினமலக்கி அருவி

## மேற்கோள்கள்

பகுப்பு:கர்நாடக ஆறுகள்
பி. எஸ். என். ஏ. பொறியியல் மற்றும் தொழில்நுட்பக் கல்லூரி

**பி. எஸ். என். ஏ. பொறியியல் மற்றும் தொழில்நுட்பக் கல்லூரி** (ஆங்கிலம்:PSNA College of Engineering & Technology) என்பது திண்டுக்கல் மாவட்டம் கோதண்டராமன் நகரிலுள்ள தனியார் பொறியியல் கல்லூரியாகும். இது 1994 ஆம் ஆண்டு ஆர். எஸ். கோதண்டராமன் என்பவரால் தொடங்கப்பட்டு, ஸ்ரீ ரங்கலெட்சுமி கல்வி அறக்கட்டளையினால் நிர்வகிக்கப்படுகிறது. அண்ணா பல்கலைக்கழகம் மற்றும் அகில இந்திய தொழில்நுட்பக் கல்விக் குழுவினால் அங்கீகரிக்கப்பட்டுள்ளது. என்ஏஏசி தரமதிப்பீட்டில் ஏ++ மற்றும் சிஜிபிஏ மதிப்பில் 3.65 புள்ளிகளும் பெற்றுள்ளது. இக்கல்லூரி திண்டுக்கல் அருகே உள்ள முத்தானம்பட்டியிலிருந்து  மைல் தூரத்தில், தேசிய நெடுங்சாலையில் அருகே 45 எக்டர் பரப்பளவில் உள்ளது. பச்சேரி நல்லதங்காள் அம்மன் பொறியியல் மற்றும் தொழில்நுட்பக் கல்லூரி என்பதே பி.எஸ்.என்.ஏ. என்று சுருக்கமாக அழைக்கப்படுகிறது. தமிழ்நாட்டில் தன்னாட்சி பெறாத சுமார் 500க்கும் மேற்பட்ட சுயநிதி பொறியியல் கல்லூரிகளில் இக்கல்லூரி இரண்டாம் இடம் பெற்றுள்ளது.

## படிப்புகள்
### இளநிலைப் பொறியியல் படிப்புகள்
* இயந்திரப் பொறியியல்
* தகவல் தொழில்நுட்பம்
* கட்டடப் பொறியியல்
* கணினி அறிவியல் & பொறியியல்
* மின்னணு மற்றும் தொடர்பியல் பொறியியல்
* உயிர் மருத்துவப் பொறியியல்
* செயற்கை நுண்ணறிவு மற்றும் தரவு அறிவியல்

### முதுநிலைப் பொறியியல் படிப்புகள்
* கணினி அறிவியல் & பொறியியல்
* மின்னணு மற்றும் இயக்கிகள்
* கணினி மற்றும் தொடர்பியல்
* வடிவவியல் பொறியியல்
* முதுகலை வணிக நிர்வாகவியல்
* முதுகலை கணினிப் பயன்பாட்டியல்

## விருதுகள்
2007 ஆம் ஆண்டு பாரதிய வித்யா பவன் தேசிய விருதினை இந்திய சமுகத் தொழில்நுட்பக் கல்விக்குழு  பெற்றது. இந்தியத் தரநிர்ணய அமைவனம் இக்கல்வி நிறுவனத்துடன் தரநிர்ணய செயல்பாட்டில் பங்கேற்பதற்கான புரிந்துணர்வு ஒப்பந்தத்தில் கையெழுத்திடவுள்ளது.

## மேற்கோள்கள்

## வெளி இணைப்புகள்
*

பகுப்பு:தமிழ்நாட்டுப் பொறியியல் கல்லூரிகள்
பகுப்பு:திண்டுக்கல் மாவட்ட பல்கலைக்கழகங்களும் கல்லூரிகளும்
ஒலிவியா கியோல்பாசா

**ஒலிவியா கியோபாசா** (; பிறப்பு: 26 ஏப்ரல் 2000)  என்பவர் ஒரு போலந்து நாட்டினை சேர்ந்த சதுரங்க விளையாட்டு வீராங்கனை ஆவார். இவர் 10 வயதுக்குட்பட்ட பெண்கள் ஐரோப்பிய இளைஞர்கள் சதுரங்கம் போட்டியில் இவர் ஜெயித்தார். 14 வயதுக்குட்பட்ட பெண்கள் உலக இளைஞர் சதுரங்க போட்டியில் பங்கு பெற்று வென்றார்.

## வாழ்க்கை
2016 இல் கியோபாசாக்கு  பன்னாட்டு பெண் மாஸ்டர் என்ற பட்டத்தை பன்னாட்டு சதுரங்கக் கூட்டமைப்பு இவருக்கு வழங்கியது.

ஆகத்து 2021 இல், கியோபாசா பெண்களின் ஐரோப்பிய தனி சதுரங்க போட்டியில் இவர் மூன்றாவது இடத்தைப் பிடித்தார். பின்பு பன்னாட்டு சதுரங்க மாஸ்டர் (International Master) பட்டத்திற்கான குறித்த முதல் தகுதியைப் பெற்றார். அக்டோபரில் போல்ஸ்கி எக்ஸ்ட்ராலிகா போட்டி நடந்த போது இவர் இரண்டாவது பன்னாட்டு சதுரங்க மாஸ்டர் தகுதியைப் பெற்றார்.

கியோலாபாசா 44 ஆவது சதுரங்க ஒலிம்பியாட்டில் போலாந்து நாட்டின் சார்பாக விளையாடினார். இவர் தனது முதல் ஒன்பது ஆட்டங்களில் வெற்றி பெற்றார். இவர் 11 சுற்றுகளில் 9.5 வெற்றி எண்களுடன் போட்டியை நிறைவு செய்தார்.

அவர் தனது மூன்றாவது மற்றும் இறுதி பன்னாட்டு சதுரங்க மாஸ்டர் தகுதியைப் பெற்றார். இவர் பெண்களுக்கான போட்டியில் சிறந்த தனி வீராங்கனையாக திகழ்ந்தார். கியோபாசா பன்னாட்டு சதுரங்க மாஸ்டர் வைசாலி இரமேசுபாபுவை தோற்கடித்துள்ளார். உக்ரைன் நாட்டைச் சேர்ந்த அன்னா உசேனினா எதிரான கடைசிச் சதுரங்க சுற்றில் மட்டும் இவர் தோல்வியடைந்தார்.

## மேற்கோள்கள்

பகுப்பு:2000 பிறப்புகள்
பகுப்பு:போலந்து சதுரங்க வீரர்கள்
பகுப்பு:வாழும் மக்கள்
சட் பால் மிட்டல்

**சட் பால் மிட்டல்**   (*Sat Paul Mittal*) இந்தியாவைச் சேர்ந்த ஓர் அரசியல்வாதியாவார். 1931 ஆம் ஆண்டு முதல்  1992 வரையிலான ஆண்டு காலத்தில் இவர் வாழ்ந்தார். பஞ்சாபைச் சேர்ந்த மாநகராட்சி சபை அங்கத்தினராக இருந்தார். 1964 ஆம் ஆண்டு முதல் 1970 ஆம் ஆண்டு வரை  பஞ்சாப் சட்டமன்ற அவை  உறுப்பினராகவும் பஞ்சாப் அரசாங்கத்தில் துணை அமைச்சராகவும் இருந்தார். 1976 ஆம் ஆண்டு முதல் 1982 ஆம் ஆண்டு வரையிலும், மீண்டும் 1982 ஆம் ஆண்டு முதல் 1988 ஆம் ஆண்டு வரையிலும் இரண்டு முறை மாநிலங்களவை  உறுப்பினராகத் தேர்ந்தெடுக்கப்பட்டார்.  1992 ஆம் ஆண்டு வரை மாநிலங்களவையில் பதவி வகித்தார்.  சட் பால் மிட்டல் இந்திய தேசிய காங்கிரசு கட்சியில் உறுப்பினராக இருந்தார்.  1972 ஆம் ஆண்டில்  பஞ்சாப் பிரதேச காங்கிரசு குழுவின் செயலாளராக பணியாற்றினார்.

இவரின் மகன் சுனில் மிட்டல் பார்தி வணிக நிறுவனங்களின் தலைமை நிர்வாகியாக உள்ளார்.

1985 ஆம் மார்ச்சு மாதம்  17 ஆம் தேதியன்று  புது தில்லியில் நடைபெற்ற இரண்டாவது தற்காலிக உலக நாடாளுமன்றத்தில் இவர் கலந்துகொண்டார் 

## மேற்கோள்கள்

பகுப்பு:1992 இறப்புகள்
பகுப்பு:1931 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மாநிலங்களவை நியமன உறுப்பினர்கள்
கெம்தி அருவி

வலது|thumb
**கெம்தி அருவி** (*Kempty Falls*) என்பது இந்தியாவின் உத்தராகண்டம் மாநிலத்தில் உள்ள தெக்ரி கர்வால் மாவட்டத்தில் உள்ள இராம் காவ்ன் மற்றும் கெம்தியின் தெற்கில் உள்ள ஒரு அருவி ஆகும்.  முசோரியிலிருந்து  சக்ரதா சாலையில், தேராதூனிலிருந்து  தொலைவில் அமைந்துள்ளது. இது கடல் மட்டத்திலிருந்து 1364 மீட்டர் உயரத்தில் 78°-02'கிழக்கு தீர்க்கரேகை மற்றும் 30° -29'வடக்கு அட்சரேகையில் அமைந்துள்ளது. கெம்தி அருவி மற்றும் சுற்றியுள்ள பகுதி 4500 அடி உயரத்தில் உயர்ந்த மலைத்தொடர்களால் சூழப்பட்டுள்ளது. இந்த அருவியினை காண ஆண்டிற்கு 10 லட்சம் (ஒரு மில்லியன்) சுற்றுலாப் பயணிகளின் வருகை தருவதாக மதிப்பிடப்பட்டுள்ளது.
thumb
கெம்தி அருவி 1835ஆம் ஆண்டில் ஐக்கிய இராச்சிய அதிகாரி ஜான் மெகினனால் ஒரு சுற்றுலாத் தலமாக உருவாக்கப்பட்டது. கெம்ப்டி என்ற பெயர் 'கேம்ப்-டீ' என்ற ஆங்கில வார்த்தையிலிருந்து பெறப்பட்டிருக்கலாம். பங்களாவ் கி கண்டி கிராமத்தின் தென்மேற்கு தொடங்கி, ஆண்டு முழுவதும் ஓடும் நீரோடை ஒன்று வடமேற்கே நகர்ந்து 4,500அடி உயரத்திலிருந்து அருவியாக விழுகிறது. இது ஐந்து அடுக்குகளாகப் பிரிந்து, மேலும் 40 அடி கீழே விழுகிறது.

இதன் அருகிலுள்ள மருத்துவ மையங்கள் தேராதூன், முசோரி மற்றும் கெம்ப்டி ஆகும். தேராதூன் அருகிலுள்ள தொடருந்து நிலையம் ஆகும். அருகிலுள்ள வானூர்தி நிலையம் தேராதூனில் உள்ள ஜாலி கிராண்ட் வானூர்தி நிலையம் ஆகும்.

## மேற்கோள்கள்

## வெளி இணைப்புகள்
* 
* Uttar Pradesh district gazetteers

பகுப்பு:உத்தராகண்டத்திலுள்ள அருவிகள்
திராப் ஆறு

**திராப் ஆறு** (*Tirap River*) என்பது இந்தியாவின் அருணாச்சல பிரதேசத்தில் உள்ள ஒரு ஆறு ஆகும். இது அருணாச்சலப் பிரதேச மாநிலத்தின் திராப் மாவட்டத்தின் தென்மேற்கு பகுதியில் உருவாகி பின்னர் வடகிழக்கு திசையில் பாய்கிறது. இது பிரம்மபுத்திரா நதியின் துணை ஆறான புர்ஹி திஹிங் ஆற்றில் கலக்கிறது.

## மேற்கோள்கள்

பகுப்பு:அருணாச்சலப் பிரதேச ஆறுகள்
துத்னோய் ஆறு

**துத்னோய் ஆறு** (*Dudhnoi River*) இந்தியாவின் அசாம் மாநிலத்தில் உள்ள பிரம்மபுத்திரா நதியின் துணைஆறு ஆகும். துத்னோய் ஆறு மேகாலயாவின் கிழக்கு கரோ மலையில் உற்பத்தியாகிறது. துத்னோய் ஆறு கோல்பாரா மாவட்டத்தின் மதியாவில் கிருஷ்ணாய் ஆற்றில் இணைகிறது. பின்னர் பிரம்மபுத்திரா ஆற்றுடன் சங்கமிப்பதற்கு முன்பு மோர்னாய் ஆறாகப் பாய்கிறது. கோல்பாரா மாவட்டத்தில் வெள்ளம் துத்னோய் ஆற்றின் நீரோட்டத்தினைப் பொறுத்தது.

## மேற்கோள்கள்

பகுப்பு:அசாம் ஆறுகள்
பகுப்பு:அசாமிய மொழி வார்த்தைகளைக் கொண்ட கட்டுரைகள்
யுதிசுட்டிர் தாசு

**யுதிசுட்டிர் தாசு** (*Yudhistir Das*) இந்தியாவைச் சேர்ந்த ஓர் அரசியல்வாதியாவார். 1923 ஆம் ஆண்டு செப்டம்பர் மாதம் 25 ஆம் தேதியன்று இவர் பிறந்தார். 1990 ஆம் ஆண்டில் நடைபெற்ற தேர்தலில் சனதா தளம் கட்சியின் வேட்பாளராகப் போட்டியிட்டு ஒடிசா சட்டமன்றத்திற்கு தேர்ந்தெடுக்கப்பட்டார். ஒடிசா சட்டப் பேரவையின் சபாநாயகராகப் பணியாற்றினார். 2000 ஆம் ஆண்டு வரை, அவர் விசுவ ஒரிய சம்மிலன் என்ற ஒரு கலாச்சார அமைப்பின் தலைவராகவும் இருந்தார். 

## மேற்கோள்கள்

பகுப்பு:1923 பிறப்புகள்
பகுப்பு:2014 இறப்புகள்
பகுப்பு:ஒடிசா அரசியல்வாதிகள்
ஜாஞ்சி ஆறு

**ஜாஞ்சி ஆறு** (*Jhanji River*)(**ஜாஜி ஆறு** அல்லது **ஜான்சி ஆறு)** இந்தியாவின் அசாம் மாநிலத்தில் உள்ள பிரம்மபுத்திரா ஆற்றின் துணை ஆறாகும். ஜாஞ்சி ஆறு நாகாலாந்தின் மொகோக்சுங் மாவட்டத்தில் உற்பத்தியாகிறது.

ஜாஞ்சி ஆறு ஜோர்ஹாட் மாவட்டத்திற்கும் அசாமின் சிவசாகர் மாவட்டத்திற்கும் இடையே மேற்கு எல்லையாகச் செயல்படுகிறது. ஜாஞ்சிமுக்கில் பிரம்மபுத்திரா ஆறுடன் இணைகிறது (*ஜாஞ்சி-முக்*, அசாமிய மொழியில் *முக்* என்றால் *வாய்*).

## மேற்கோள்கள்

பகுப்பு:அசாம் ஆறுகள்
பகுப்பு:அசாமிய மொழி வார்த்தைகளைக் கொண்ட கட்டுரைகள்
கோலாகட்டி சட்டமன்றத் தொகுதி

**கோலாகாட்டி சட்டமன்றத் தொகுதி** (*Golaghati Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது சிபாகிஜாலா மாவட்டத்தில் உள்ளது. இது பட்டியல் மற்றும் பழங்குடியினருக்கு ஒதுக்கப்பட்டுள்ளது. இது மேற்கு திரிபுரா மக்களவைத் தொகுதியின் ஒரு பகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2023

 

### 2018

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* சிபாஹிஜாலா மாவட்டம்
* திரிபுரா மேற்கு (லோக்சபா தொகுதி)

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:சிபாகிஜாலா மாவட்டம்
அங்காரகன் (2023 திரைப்படம்)

**அங்காரகன்** (*Angaaragan*) 2023 இல் வெளிவந்த இந்தியத் தமிழ் பரபரப்பூட்டும் திரைப்படமாகும். மோகன் தச்சு எழுதி இயக்கிய இப்படத்தில் சிறீபதி கே.ஏ., சத்யராஜ், நியா சங்கரத்தில், ரெய்னா கரத், அப்புக்குட்டி ஆகியோர் நடித்திருந்தனர். ஜூலியன் & ஜெரோமா பிலிம் கம்பெனி, பிரைம்ரோசு எண்டர்டெயின்மெண்ட் ஆகியவற்றின் கீழ் ஜீனா ஜோமோன், ஜோமோன் பிலிப் ஆகியோர் இப்படத்தை தயாரித்திருந்தனர். 

## நடிகர்கள்
* சத்யராஜ்
* சிறீபதி கே.ஏ
* நியா சங்கரத்தில்
* அப்புக்குட்டி
* அங்காடி தெரு மகேஷ்
* ரெய்னா கரத்து
* கே.சி.பிரபாத்து

## தயாரிப்பு
இப்படம் இயக்குநர் மோகன் தச்சுவுக்கு அறிமுகத்  திரைப்படம். படத்தின் தயாரிப்பாளர்கள் சத்யராஜ் எதிர்மறையான பாத்திரத்தில் நடிப்பார் என்று அறிவித்திருந்தனர்  இத்திரைப்படம் இந்தியத் திரைப்படத் தணிக்கை குழுவினால் யூ/ஏ சான்றிதழைப் பெற்றது.

## வரவேற்பு
இத்திரைப்படம்  2023 செப்டம்பர் 8 அன்று வெளியிடப்பட்டது. கதையின் பெரும்பகுதி இரவில் நடப்பதால், இயக்குநர் மோகன் தச்சு காட்சிகளை நன்றாகப் படமாக்கியிருப்பதாகவும், இசையமைப்பாளர் கே.கார்த்திக் இரசிகர்களை ஓரளவிற்கு பயமுறுத்த முயற்சிக்கிறார் என்றும் ''மாலை மலரின்'' விமர்சகர் ஒருவர் எழுதியுள்ளார். ''தந்தி டிவி'' ஒரு விமர்சகர் கலவையான விமர்சனத்தை வழங்கியிருந்தார்.

## மேற்கோள்கள்

## வெளி இணைப்புகள்
* 

பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:சத்யராஜ் நடித்த திரைப்படங்கள்
புறமண்டைக்காடு மகாதேவர் கோயில்

**புறமண்டைக்காடு மகாதேவர் கோயில்** இந்தியாவின் கேரள மாநிலம் மலப்புரம் மாவட்டத்தில் எடப்பல் என்ற இடத்தில் உள்ள சிவன் கோயிலாகும்.

இது ஒரு பழமையான இந்து கோயிலாகும் . கோயிலின் மூலவரான  சிவன், கிழக்கு நோக்கி உள்ளார்.  பரசுராமர் சிலையை மூலவரை நிறுவியதாக நாட்டுப்புற வழக்காறுகள் கூறுகின்றன. கேரளாவில் உள்ள புகழ்பெற்ற 108 சிவன் கோயில் ஒரு கோயிலாகவும், குருவாயூரைச் சுற்றியுள்ள ஐந்து சிவன் கோயில்களில் ஒரு கோயிலாகவும் இக்கோயில் கருதப்படுகிறது.

## மேலும் பார்க்கவும்

* 108 சிவன் கோவில்கள்
* கேரளாவின் கோவில்கள்

## மேற்கோள்கள்

பகுப்பு:Coordinates on Wikidata
பகுப்பு:மலப்புறம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
பொக்குன்னி சிவன் கோயில்

**பொக்குன்னி சிவன் கோயில்** சிவபெருமானுக்கு அர்ப்பணிக்கப்பட்ட ஒரு பழமையான இந்து கோயில் ஆகும். இக்கோயில் இந்தியாவின் கேரள மாநிலத்தில் பாலக்காடு மாவட்டம் ஆலத்தூரில் வடவன்னூர் கிராமத்தில் அமைந்துள்ளது.

கேரளாவில் உள்ள 108 பிரசித்தி பெற்ற சிவன் கோயில்களில் இக்கோயிலும் ஒன்றாகக் கருதப்படுகிறது. இக்கோயில் சிவபெருமானுக்கு அர்ப்பணிக்கப்பட்டுள்ளது. ஆலத்தூரில் உள்ள பெரும்குளம் எனப்படுகின்ற குளத்தில் பரசுராமர் சிவலிங்கத்தை நிறுவியதாக புராணங்கள் கூறுகின்றன. இக்கோயில் கொல்லம்கோடு அரசரால் கட்டப்பட்டதாகும்.

## தொடர்புடைய புராணங்கள்
பெருமானின் உக்கிரத்தைக் குறைத்து அவருக்கு அமைதியை ஏற்படுத்தும் வகையில் பரசுராமர் சிவன் சிலையை குளத்தில் நிறுவியதாகக கூறுவர். பிற கோயில்களில், சிவபெருமானின் கோபத்தை குறைக்கும் வகையில், மூலவர் சிற்பம் குளத்தை நோக்கிய வகையில் வணங்கப்படுகிறது. கோயில் ஒரு பரந்த குளத்தில் அமைந்துள்ளது. கோயில் குளத்தின் ஒரு பக்கம், கோயிலைச் சென்று அடைவதற்காகக் கட்டப்பட்டிருக்கலாம். முன்னர் அது கோயில் குளமாக இருந்திருக்கலாம். குளத்தில் கோயில் உள்ளது.

## வரலாறு

ஒருகாலகட்டத்தில் இக்கோயில் கொல்லங்கோடு அரண்மனை அரசருக்குச் சொந்தமானதாக இருந்தது. கொல்லங்கோட்டின் பழைய பெயர் வெங்கநாடு என்பதாகும். வெங்கநாடு நம்பி அல்லது கொல்லங்கோடு அரசன் ஐந்து நிலப்பகுதிகளை உள்ளடக்கிய வெங்கநாட்டை ஆண்டுவந்தார். அவர் அப்பகுதியில் உள்ள ஆயிரத்துக்கும் மேற்பட்ட நாயர் குடும்பங்களின் தலைவராகவும் இருந்தார். அவன் ஒரு.  கொல்லங்கோடு மன்னர் வழிபட்ட இறைவி கச்சம்குறிச்சி அம்மன் ஆவார். ஆனால் வடவன்னூர் தேவர் எனப்படுகின்ற பொக்குன்னி சிவனே பிரதான தெய்வம் ஆகும்.

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:Coordinates on Wikidata
பகுப்பு:பாலக்காடு மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
சாஸ்தாமங்கலம் மகாதேவர் கோயில்

**சாஸ்தாமங்கலம் மகாதேவர் கோயில்,** இந்தியாவின் கேரள மாநிலம், திருவனந்தபுரம் முனிசிபல் கார்ப்பரேஷன் சாஸ்தமங்கலம் வார்டில் உள்ள ஒரு பழமையான இந்துக் கோயில் ஆகும்.

ஆன்மீக அமைதியை மேம்படுத்தும் வகையில் இந்தக் கோயில் நகர மையத்திலிருந்து சிறிது தொலைவில்  மலையின் உச்சியில்  அமைந்துள்ளது. ஆவணங்களின்படி இக்கோயில் 700 ஆண்டுகளுக்கும் மேலான பழமையான கோயிலாகக் கருதப்படுகிறது.  திருவிதாங்கூர் மன்னர்கள் தவறாமல் இக்கோயிலில் தரிசனம் செய்துள்ளனர்.   இக்கோயில் திருவிதாங்கூர் தேவஸ்வம் வாரியத்தால் நிர்வகிக்கப்பட்டு வருகிறது.

## புராணம்
ஒருகாலகட்டத்தில் புல்வெளியாகப் பகுதியாக இருந்த இவ்விடத்தில்புல் வெட்டும் பெண்மணி ஒருவர் தரையில் கிடந்த பாறையில் தனது கத்தியைக் கூர்மையாக்கியதாகவும், அப்போது அப்பாறையிலிருந்து இரத்தம் கசிந்ததாகவும் புராணம் கூறுகிறது. அந்தக் கல் துண்டானது ஒரு சிவலிங்கம் என்பது பின்னர் அறியவந்தது. பின்னர் அது பிரதிஷ்டை செய்யப்பட்டது. தொடர்ந்து அந்த இடத்தில் கோயில் கட்டப்பட்டது.

## மூலவரும், துணைத்தெய்வங்களும்
இக்கோயிலில்  உறைகன்ற மூலவர் உமா மகேஸ்வரரான சிவபெருமான் ஆவார். இங்கு கணபதி, முருகன் மற்றும் தர்ம சாஸ்தா (ஐயப்பன்) உள்ளிட்ட துணைத் தெய்வங்கள் உள்ளன. கோயில் வளாகத்திற்கு வெளியில் கிள்ளி ஆற்றின் கரையில், பத்ரகாளி, வீரபத்திரன், நாகர், மற்றும் நாகயட்சி ஆகியோரின் சிற்பங்கள் உள்ளன.

## முக்கிய விழாக்கள்
இக்கோயிலில் விழா பத்து நாட்கள் ஒவ்வொரு ஆண்டும் நடைபெறுகிறது. மலையாள மாதமான தனுவில் திருவாதிரை நட்சத்திர நாளில் தங்கக் கொடிமரத்தில் கொடி ஏற்றப்பட்டு, பத்தாம் நாள் ஆராட்டு விழாவுடன் (டிசம்பர்-ஜனவரி) அவ்விழா முடிவடையும். பிரதோஷம், சிவராத்திரி, மகர விளக்கு போன்ற அனைத்து விழாக்களும் இக்கோயிலில் சிறப்பாகக் கொண்டாடப்படுகின்றன.

## படைப்பு
நீர், பன்னீர், பால், இளநீர், நெய் போன்றவற்றால் மூலவருக்கு அபிஷேகம் செய்யப்படுகிறது.  பேல் மரத்தின் புனித இலைகளால் ஆன மாலைகளை (சமஸ்கிருதத்தில் *வில்வ* இலைகள், மலையாளத்தில் *கூவலம்*) இறைவனுக்கு அணிவிக்கின்றனர். கணபதி ஹோமம், மிருத்யுஞ்சய ஹோமம் போன்ற தீ தொடர்பான சடங்குகள் நிகழ்த்தப்படுகின்றன. அர்ச்சனை,  முழு சந்தனக்காப்பு, *பாயசம்*  உள்ளிட்டவை இத்தெய்வத்திற்கு உண்டு. விழா நாட்களில் *அன்னதானம்* வழங்கப்படுகிறது. 

## நம்பிக்கைகள் மற்றும் பழக்கவழக்கங்கள்
திருவனந்தபுரம் ஸ்ரீகண்டேஸ்வரம் மகாதேவர் கோயில் போன்ற பெரும்பாலான சிவன் கோயில்களில் கருவறையை சுற்றி வர அனுமதிக்கப்படுவதில்லை. முக்கால்வாசி பகுதியைச் சுற்றி வந்து மறுபடியும் அதே இடத்திலிருந்து திரும்பி வணங்கப்படுவது வழக்கம். புனித நீர் எனப்படுகின்ற *[[Somasootham|சோமசூதம்]]* இருப்பதால் அதனைக் கடந்து செல்ல அனுமதிக்கப்படுவதில்லை. இருப்பினும், இந்த கோயிலில், ஆரம்ப நாட்களில் இருந்து பின்பற்றப்பட்ட ஒரு நடைமுறையானது தவறில்லை என்று பின்னர் கண்டறியப்பட்ட நிலையில் தற்போது முழுவதுமாகச் சுற்றிவர அனுமதிக்கப்படுகிறது.

சிவபெருமானின் துணைவியான பார்வதி தேவிக்கு மூர்த்தியோ, சன்னதியோ இங்கு காணப்படவில்லை. இருப்பினும் ஒரு பழங்கால கவிதையில் தேவி பார்வதி இங்கு உறைவதாக  நம்பப்படுகிறது. 

## மேலும் பார்க்கவும்
* ஸ்ரீகண்டேஸ்வரம் மகாதேவர் கோவில், திருவனந்தபுரம்
* வைக்கம் கோவில்
* பேரூர் ஸ்ரீ கிருஷ்ண சுவாமி கோவில்
* ஆனந்தவல்லீஸ்வரம் கோவில், கொல்லம்
* தைக்காடு தர்ம சாஸ்தா கோவில், திருவனந்தபுரம்

## மேற்கோள்கள்

பகுப்பு:Coordinates on Wikidata
பகுப்பு:திருவனந்தபுரம் மாவட்டத்தில் உள்ள சிவன் கோயில்கள்
மோகன் சரண் மாச்சி

**மோகன் சரண் மாச்சி** (*Mohan Charan Majhi*)  இந்தியாவைச் சேர்ந்த ஓர்  அரசியல்வாதியாவார். 1972 ஆம் ஆண்டு சனவரி மாதம் 6 ஆம் தேதியன்று கியோஞ்சர் மாவட்டத்தில் குணராம் மாச்சிக்கு மகனாக இவர் பிறந்தார்.  2019 ஆம் ஆண்டு நடைபெற்ற ஒடிசா சட்டமன்றத் தேர்தலில் பாரதிய சனதா கட்சியின் உறுப்பினராக கியோஞ்சார் தொகுதியில் போட்டியிட்டு ஒடிசா சட்டமன்றத்திற்கு தேர்ந்தெடுக்கப்பட்டார்.  2000  ஆம் ஆண்டு முதல் 2009 ஆம் ஆண்டு வரை இரண்டு முறை  சட்டமன்ற உறுப்பினராக கியோஞ்சரைப் பிரதிநிதித்துவப்படுத்தினார்.

2014 ஆம் ஆண்டு நடைபெற்ற ஒடிசா சட்டப் பேரவைத் தேர்தலில், பாரதிய சனதா கட்சியின் வேட்பாளராக கியோஞ்சர் சட்டமன்றத் தொகுதியில் மோகன் சரண் மாச்சி போட்டியிட்டார். இந்த தேர்தலில், இவர் மொத்தம் 47,283 வாக்குகள் பெற்றும் தோற்கடிக்கப்பட்டார்

## ஒடிசா முதலமைச்சராக
மோகன் சரண் மாச்சி 2024-இல் நடைபெற்ற மாநில சட்டப்பேரவைத் தேர்தலில் கேந்துசார் மாவட்டத்தில் உள்ள கியோஞ்சர் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார். இதன் பின்னர் 11 சூன் 2024 அன்று, ஒடிசாவின் அடுத்த முதலமைச்சராக அவர் அறிவிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1972 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:ஒடிசா அரசியல்வாதிகள்
பவானி சங்கர் போய்

**பவானி சங்கர் போய்**  *(Bhabani Shankar Bhoi*)  இந்தியாவைச் சேர்ந்த ஓர் அரசியல்வாதியாவார். 1980 ஆம் ஆண்டு ஏப்ரல் மாதம்  25 ஆம் தேதியன்று இவர் பிறந்தார்.  ஒடிசா மாநில அரசியலில் இவர் பாரதிய சனதா கட்சியின் உறுப்பினராக செயல்படுகிறார். 2019  ஆம் ஆண்டு நடைபெற்ற ஒடிசா சட்டமன்றத் தேர்தலில் பாரதிய சனதா கட்சியின் உறுப்பினராக தள்சாரா தொகுதியிலிருந்து  ஒடிசா சட்டமன்றத்திற்கு தேர்ந்தெடுக்கப்பட்டார்.

## மேற்கோள்கள்

## புற இணைப்புகள்
* 

பகுப்பு:வாழும் மக்கள்
பகுப்பு:1981 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:ஒடிசா அரசியல்வாதிகள்
இப்ராகிம் பின் அப்துல்லா மஸ்கதி

**இப்ராகிம் பின் அப்துல்லா மஸ்கதி** (*Ibrahim Bin Abdullah Masqati*) (1930-2015) ஒரு இந்திய அரசியல்வாதி ஆவார். இவர் ஆந்திரப் பிரதேச சட்டப் பேரவை உறுப்பினராகப் பணியாற்றினார். யாகுத்புரா சட்டமன்றத் தொகுதியில், 1985 இல் சுயேச்சை வேட்பாளராகவும், 1989 இல் அனைத்திந்திய மஜ்லிசே இத்திகாதுல் முசுலிமீன் வேட்பாளராகவும் இரண்டு முறை  தேர்ந்தெடுக்கப்பட்டார். பின்னர் 2002 இல் தெலுங்கு தேசம் கட்சியில் சேர்ந்தார்.  2006  முதல் 2012 வரை ஆந்திரப் பிரதேச சட்ட மேலவை உறுப்பினராகப் பணியாற்றினார்.  2002 முதல் உருது கழகத்தின் தலைவராக இருந்து தான் இறக்கும் வரை பணியாற்றினார். இவர் ஆகஸ்ட் 25, 2015 அன்று இறந்தார் 

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:2015 இறப்புகள்
பகுப்பு:1930 பிறப்புகள்
மண்ணூர் சிவன் கோயில், மலப்புறம்

**மண்ணூர் சிவன் கோயில்** என்பது இந்தியாவில் கேரளா மாநிலத்தின் மலப்புறம் மாவட்டத்தில் டவுன் ஹில் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் கருவறையானது 'கஜபிருஷ்டம்' (யானையின் பின்புறம்) வடிவில் உள்ளது. பக்தர்களுக்கு  முக்கியமான கோயிலாக இக்கோயில் உள்ளது.

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:மலப்புறம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
பெருந்தட்டை சிவன் கோயில்

**பெருந்தட்டை சிவன் கோயில்** இந்தியாவின் கேரள மாநிலத்தில் திருச்சூர் மாவட்டத்தில்  குருவாயூரில் உள்ள சிவபெருமானுக்கு அர்ப்பணிக்கப்பட்ட ஒரு பழமையான இந்து கோவில் ஆகும்.  திரேதா யுகத்தில் பரசுராமர்  சிவபெருமானின் சிலையை நிறுவியதாக நாட்டுப்புற வழக்காறுகள் கூறுகின்றன. கேரளாவில் உள்ள 108 பிரசித்தி பெற்ற சிவன் கோயில்களில் இக்கோயிலும் ஒன்றாகும்.  

## வரலாறு
பல நூற்றாண்டுகள் பழமை வாய்ந்த இந்தச் சிவன் கோயில் கோழிக்கோடு சாமோரின் நேரடி ஆட்சியின் கீழ் இருந்துவந்தது. சுந்தரமூர்த்தி நாயனார், திருக்கோவையில் இக்கோயிலைப் பற்றிக் கூறியுள்ளார்.  திப்புவின் படையெடுப்பின் போது அழிக்கப்பட்ட பெரிய கோயில்களில் இதுவும் ஒன்றாகும். இக்கோயில் இடிப்பதற்கு சற்று முன்பாக, பக்தர்கள் குருவாயூரப்பன் சிலையுடன் அம்பலப்புழாவுக்கு திரும்பிச் சென்றதாக கூறப்படுகிறது. குருவாயூர் கோயிலின் தென்மேற்குப் பகுதியில் பெருந்தட்ட மகாதேவர் கோயில் உள்ளது. கோவில் வளாகத்தில் பல கல்வெட்டுகள் காணப்படுகின்றன.  சமீபத்தில், கோயிலில் மேற்கொள்ளப்பட்ட அகழ்வாராய்ச்சியின்போது திப்புவைக் காக்க ஜாமோரின் படைகள் முயன்றதற்கான சான்றுகள் கிடைத்துள்ளன. அகழாய்வின்போது 18 ஆம் நூற்றாண்டைச் சேர்ந்தஇரண்டு பெரிய பீரங்கிகள் இங்கு கிடைத்தன.  

## கோயில், கட்டிடக்கலை
கோயில் மிகவும் அழகாகவும், மகா கோயிலைப் போலவும் உள்ளது. மூலவர் கருவறை உரிய விகிதாச்சாரத்துடன் கம்பீரமாக இரண்டு நிலைகளைக் கொண்டு அமைந்துள்ளது. கேரளக் கோயில் கட்டிடக்கலைப் பாணியைக் கொண்டுள்ள இக்கோயிலின் கருவறை சரணாலயம் செவ்வக வடிவில்  உள்ளது. இக்கோயிலுக்கு சுமார் 2 ஏக்கர் நிலம் உள்ளது. அதைச் சுற்றி ஒரு பெரிய கட்டிடம் கட்டப்பட்டுள்ளது. கோயிலின் நான்கு புறங்களிலும் கிராமத்தின் அமைதியான சூழலைக் காணமுடியும். 

## துணைத்தெய்வங்கள்
இக்கோயிலில் கணபதி, விஷ்ணு, சுப்ரமணியன், துர்கா, நாகராஜா, சாஸ்தா உள்ளிட்ட துணைத்தெய்வங்கள் உள்ளன.

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:Coordinates on Wikidata
பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
மும்தாஜ் அகமது கான்

**மும்தாஜ் அகமது கான்** (*Mumtaz Ahmed Khan* ) இந்தியாவின் தெலுங்கானா மாநிலத்தில் சார்மினார் தொகுதியில் இருந்து  தேர்ந்தெடுக்கப்பட்ட தெலங்காணா சட்டப் பேரவை உறுப்பினர் ஆவார். சட்டப் பேரவை சபாநாயகராகவும் இருந்தார். இவர் யாகுத்புரா தொகுதியிலிருந்து 1994 முதல் 2018 வரை ஐந்து முறை சட்டப்பேரவை உறுப்பினராக இருந்தார். தெலங்காணா சட்டப் பேரவையில் குழு சபாநாயகராகவும் இவர் கடமையாற்றுகிறார்.

இவர் ஆல் இந்தியா மஜ்லிஸ்-இ-இத்தேஹாதுல் முஸ்லிமீன் கட்சியின் உறுப்பினராக உள்ளார். இது தெலங்காணாவின் தலைநகரான ஐதராபாத்தின் பாரம்பரிய அரசியலைக் கட்டுப்படுத்துகிறது.

## மேற்கோள்கள்

பகுப்பு:1949 பிறப்புகள்
பகுப்பு:வாழும் மக்கள்
சுந்தரேஸ்வர் கோயில், கண்ணூர்

**சுந்தரேஸ்வரா கோயில் இந்தியாவின் [[கேரளம்|கேரளாவின்]]** கண்ணூர் மாவட்டத்தில் ஸ்ரீ நாராயண குரு தேவனால் பிரதிஷ்டை செய்யப்பட்ட இரண்டு முக்கியக் கோயில்களில் ஒன்று என்ற பெருயுடையது. மற்றொரு கோயில் தலச்சேரியில் உள்ள ஜகன்னாதா கோயில் ஆகும். கண்ணூர் மாவட்டத்தில் உள்ள புறநகர் பகுதியான தலாப்பில், கண்ணூர் இரயில் நிலையத்திலிருந்து சுமார் 2 கி.மீ. தொலைவிலும், மற்றும் கண்ணூர் புதிய பேருந்து நிலையம், தவக்கராவிலிருந்து 3 கி.மீ. தொலைவிலும் அமைந்துள்ளது. இக்கோயிலின் மூலவரான சிவபெருமான் சுந்தரேஸ்வரராக உள்ளார்.

## மேற்கோள்கள்

## மேலும் படிக்க
* நூற்றாண்டு நினைவு புத்தகம் (மலையாள பதிப்பு) ஸ்ரீ சுந்தரேஸ்வரா கோயிலால் 2016 இல் வெளியிடப்பட்டது.

## வெளி இணைப்புகள்
* அதிகாரப்பூர்வ இணையதளம்
* பேபி சுஜாதா, வி எம். "ஸ்ரீ நாராயண குருவின் மத தத்துவம்," ஆய்வறிக்கை. தத்துவவியல் துறை, காலிகட் பல்கலைக்கழகம், 2004.

பகுப்பு:Coordinates on Wikidata
பகுப்பு:கண்ணூர் மாவட்டத்திலுள்ள சிவன் கோயில்கள்
கிளிசே 623

**கிளிசே 623** *(Gliese 623)* என்பது எர்க்குலசு விண்மீன் குழுவில் புவியிலிருந்து 25.6 ஒளி ஆண்டுகள் தொலைவில் உள்ள ஒரு மங்கலான இரட்டை  விண்மீனாகும். 1994 ஆம் ஆண்டில் நாசா / எசா  அபுள் விண்வெளி தொலைநோக்கி மங்கலான பொருள் படக் கருவியால் இது புகைப்படம் எடுக்கப்பட்டது. இந்த இரும அமைப்பில் இரண்டு செங்குறுமீன்கள் ஒன்றையொன்று 1.9 வானியல் அலகுகள் தொலைவில் சுற்றுகின்றன.

## மேற்கோள்கள்

## மேலும் படிக்க
* 
* 

## வெளி இணைப்புகள்
* Nasa page

பகுப்பு:M வகை முதன்மை வரிசை விண்மீன்கள்
பகுப்பு:இரும விண்மீன்கள்
ஸ்ரீகண்டேஸ்வரம் மகாதேவர் கோயில்

**ஸ்ரீகண்டேஸ்வரம் மகாதேவர் கோயில்** இந்தியாவின் கேரள மாநிலத்தில்  திருவனந்தபுரத்தில் அமைந்துள்ள ஒரு பழமையான சிவன் கோயிலாகும்.

பழைய ஸ்ரீகண்டேஸ்வரம் கோயில்தான் ஆரம்பத்தில் இந்த இறைவனின் மூலஸ்தானமாக இருந்தது. 

## தெய்வங்கள்
இக்கோயிலின் மூலவர் சிவன் ஆவார். பார்வதிக்கு சிற்பம் இல்லை என்றாலும், அவள் சன்னதியில் இருப்பதாக நம்பப்படுகிறது. சுத்தம்பலத்திற்குள் சாஸ்தாவிற்கான ஒரு சன்னதி உள்ளது. விநாயகர் (கணபதி), நாகக் கடவுள்கள் மற்றும் கிருஷ்ணர்  ஆகியோரின் சிற்பங்கள் சுத்தம்பலத்திற்கு வெளியில் உள்ளன. பூதத்தன் என்று வணங்கப்பட்ட சிற்பமானது உண்மையில் ஒரு யக்ஷி என்று பல பக்தர்கள் கூறுகிகின்றனர். கொடிமரத்திற்கு அருகில் தூண்களில் செதுக்கப்பட்ட அனுமன் மற்றும் முருகன் ஆகிய இருவரின் சிற்பங்கள் வழிபாட்டில் உள்ளன.  அனைத்து தெய்வங்களும் கிழக்கு நோக்கி உள்ளன. கணபதியின் சன்னதியை ஒட்டி பராசக்தியின் சிற்பம் உள்ளது. இச்சிற்பமானது முன்னர் அருகிலுள்ள களரியில் வழிபாட்டில் இருந்ததாகும். 

## நிர்வாகம்
இக்கோயில் திரவான்கூர் தேவஸ்தானக் குழுவால் நிர்வகிக்கப்படுகிறது.

## பூசைகள், முக்கியமான நாட்கள்
இக்கோயிலில் தினசரி பூசை காலை 3.30க்கு ஆரம்பமாகிறது. நிர்மால்ய தரிசனம் இங்கு புகழ்பெற்றதாகும். அத்தரிசனத்தை தொடர்ந்து 41 நாள்கள் ஈடுபடுபவர்களுக்கு இறைவனின் அருள் கிடைக்கும் என்ற நம்பிக்கை உள்ளது. இக்கோயிலில் தினமும் நான்கு கால பூசைகள் நடத்தப்பெறுகின்றன. மகா சிவராத்திரியும் திருவாதிரையும் மலையாள மாதமான தனுவின் திருவாதிரை நாளும் அதிகமான கூட்டத்தை இக்கோயிலுக்கு ஈர்க்கின்ற விழா நாட்களாகும்.

## மேற்கோள்கள்

பகுப்பு:திருவனந்தபுரத்தில் உள்ள சிவன் கோயில்கள்
சிருங்காபுரம் மகாதேவர் கோயில்

**சிருங்காபுரம் மகாதேவர் கோயில்**  இந்தியாவில் கேரளாவின் திருச்சூர் மாவட்டத்தில் உள்ள கொடுங்கல்லூரில் அமைந்துள்ள  ஒரு சிவன் கோயில் ஆகும்.

இக்கோயில் கொடுங்கல்லூர் கோவிலகம் அரண்மனையை ஒட்டி அமைந்துள்ளது. இக்கோயிலின் மூலவர் சிவன் ஆவார்.  

## மேலும் காண்க
* 108 சிவன் கோயில்கள்

## மேற்கோள்கள்

பகுப்பு:Coordinates on Wikidata
பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
விக்ரம் கேசரி தியோ

**விக்ரம் கேசரி தியோ**  (*Bikram Keshari Deo*)  இந்தியாவைச் சேர்ந்த ஓர் அரசியல்வாதியாவார்.  1952 ஆம் ஆண்டு நவம்பர் மாதம் 26 ஆம் தேதியன்று இவர் இராசா பிரதாப் கேசரி தியோவின் மகனாகப் பிறந்தார். இந்தியாவின் 12 ஆவது, 13ஆவது மற்றும் 14 ஆவது மக்களவைகளில்  உறுப்பினராக இருந்தார்.     ஒரிசாவின் களகாண்டி தொகுதியை பிரதிநிதித்துவப்படுத்தினார். ஒடிசாவின் அரசியலில் பாரதிய சனதா கட்சியின்  உறுப்பினராக இருந்தார். முதலில் இவர் ஒடிசா சட்டமன்றத்திற்கு சனதா கட்சியின் சார்பாகவும் பின்னர் இரண்டு முறை பாரதிய சனதா கட்சியின் சார்பாகவும் தேர்ந்தெடுக்கப்பட்டார்

விக்ரம் கேசரி தியோ 2009 ஆம் ஆண்டு அக்டோபர் மாதம்  7 ஆம் தேதியன்று மாரடைப்பால் இறந்தார். 

## மேற்கோள்கள்

## புற இணைப்புகள்
* பதினான்காவது மக்களவை உறுப்பினர்கள் - இந்திய நாடாளுமன்ற இணையதளம்

பகுப்பு:2009 இறப்புகள்
பகுப்பு:1952 பிறப்புகள்
பகுப்பு:14வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:ஒடிசா அரசியல்வாதிகள்
மந்தா ஜெகநாத்

**மந்தா ஜெகநாத்** (*Manda Jagannath*, 22 மே 1951 - 12 சனவரி 2025) ஒரு இந்திய அரசியல்வாதியாவார். இவர், நாகர்கர்னூல் தொகுதியை பிரதிநிதித்துவப்படுத்தி இந்தியாவின் 11, 13, 14 மற்றும் 15வது மக்களவையில் உறுப்பினராக இருந்தார். தற்போது இவர் பாரத் இராட்டிர சமிதி கட்சியில் இருக்கிறார்.

## ஆரம்ப கால வாழ்க்கை
மந்தா ஜெகநாதம் தெலங்காணா மாநிலம் மகபூப்நகர் மாவட்டத்தில் பிறந்தார். உசுமானியா பல்கலைக்கழகத்தில் மருத்துவத்தில் இளநிலை மருத்துவம் மற்றும் அறுவையியல் பட்டம் பெற்றுள்ளார். மருத்துவப் பட்டம் பெற்ற பிறகு மகபூப்நகர் மற்றும் ஐதராபாத்தில் மருத்துவராகப் பணியாற்றினார்.

### அரசியல் வாழ்க்கை
மக்களவையில் தெலுங்கு தேசம் கட்சியை பிரதிநிதித்துவப்படுத்தும் 5 உறுப்பினர்களில் ஒருவராகவும், அக்கட்சியின் ஆட்சி மன்றக் குழுவிலும் இருந்தார். நம்பிக்கையில்லா தீர்மானத்தின் போது கட்சிக்கு எதிராக வாக்களிக்க காங்கிரசு கட்சியிடமிருந்து தொகை வாங்கியதற்காக கட்சியிலிருந்து நீக்கப்பட்டார். கட்சி முடிவுக்கு எதிராக வாக்களித்ததற்காக சபாநாயகர் சோம்நாத் சட்டர்ஜியால் இவர் மக்களவையில் இருந்து வெளியேற்றப்பட்டு தகுதி நீக்கம் செய்யப்பட்டார். 

பின்னர் காங்கிரசில் சேர்ந்து 2013 
வரை கட்சியில் இருந்தார். 2008 இல் புது தில்லியில் ஆந்திரப் பிரதேச அரசின் சிறப்புப் பிரதிநிதியாக நியமிக்கப்பட்டார். தெலங்கானா போராட்டத்தின் உச்சக்கட்டத்தில் 2013இல் பாரத் இராட்டிர சமிதி கட்சியில் இணைந்தார்.

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:2025 இறப்புகள்
பகுப்பு:1951 பிறப்புகள்
பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:பாரத் இராட்டிர சமிதி அரசியல்வாதிகள்
கிளிசே 682

**கிளிசே 682 (Gliese 682)** அல்லது **ஜிஜே 682** ஒரு செங்குறுமீன் ஆகும்.  16.3 ஒளி ஆண்டுகள் தொலைவில் உள்ள சூரியன். மிக அருகில் உள்ள 53  ஆவது விண்மீன் அமைப்பாக இது பட்டியலிடப்பட்டுள்ளது. இது நெருக்கமாக இருந்தாலும் , 10.95 என்ற பருமையில் மங்கலாக இருப்பதால்,  இதைப் பார்க்க ஒரு தொலைநோக்கி தேவைப்படுகிறது.  பொலிவான விண்மீனாகிய தீட்டா சுகார்பி அருகே நண்டு(விருச்சிக) விண்மீன் குழுவில் அமைந்துள்ளது.  இந்த விண்மீன் பால்வெளி மையத்திற்கு அருகிலுள்ள வானத்தின் நெரிசலான பகுதியில் உள்ளது , எனவே சூரிய மண்டலத்தின் கண்ணோட்டத்தில் பல ஆழமான வானப் பொருட்களுக்கு அருகில் இருப்பதாகத் தெரிகிறது. இந்த விண்மீன் மிகவும் தொலைதூர கோளக் கொத்தான NGC 6388 இலிருந்து 0.5 பாகைத் தொலைவில் உள்ளது.

## கோள்களைத் தேடல்

 இரண்டு  கோள்கள் கிளிசே 682 ஐச் சுற்றி வருவதாக 2014 ஆம்  ஆண்டு கண்டறியப்பட்டது. அவற்றில் ஒன்று வாழ்தகவு மண்டலத்திலவூள்ளது. 2020 ஆம் ஆண்டு ஆய்வில் இந்தக்  கோள்களைக் கண்டுபிடிக்க முடியவில்லை , மேலும் ஆரத் திசைவேக குறிகைகள் விண்மீன் செயல்பாட்டால் ஏற்பட்டிருக்கலாம் என்று முடிவு செய்தனர்.

## மேற்கோள்கள்

பகுப்பு:விருச்சிக விண்மீன் குழாம்
பகுப்பு:M வகை முதன்மை வரிசை விண்மீன்கள்
தாவீ ஆறு

**தாவீ ஆறு** அல்லது **தவோய் ஆறு** (பருமிய மொழி:ထားဝယ်မြစ်) என்பது மியான்மர் நாட்டின் தாநின்தாரி பிரேதசத்தில் பாயும் ஆறாகும்.
## புவியியல்
இது தெனாசிரிம் மலைகளில் உற்பத்தியாகி வடக்கிலிருந்து தெற்கு திசை நோக்கிப் பாய்கிறது. தெனாசெரிம் ஆற்றின் வடக்குக் கிளையாறு இந்த ஆற்றுக்கு இணையாக பாய்ந்து அந்தமான் கடலில் கலக்கிறது. இந்த ஆறு கடலில் கலக்கும் முன் ஒரு கழிமுகத்துவாரத்தை உருவாக்குகிறது. ஆற்றின்  மேற்குப் கரையாரத்தின் கயவாய்ப் பகுதியில் பல சிறிய தீவுகள் உள்ளன.

தாவீ நகரம் இந்த ஆற்றின் கயவாயிலிருந்து சுமார் 40 கி.மீ தொலைவில் அமைந்துள்ளது.
## மேற்கோள்கள்

பகுப்பு:பர்மிய ஆறுகள்
தளிக்குனு சிவன் கோயில்

**தளிக்குனு சிவன் கோயில்** இந்தியாவின் கேரளா, கோழிக்கோடு, மங்காவேயில்  உள்ள சிவன்  கோயிலாகும்.

## வரலாறு
மலபாரில் உள்ள பழமையான கோயில்களில் இக்கோயிலும் ஒன்றாகும். இந்தக் கோயில் பலமுறை தாக்குதலுக்கு உள்ளாகியுள்ளது.  தற்போது இந்தக் கோயி‘வில் கோழிக்கோடு ஜாமோரின் தலைமையில் உள்ளது. தளி, திருவண்ணூர், வரக்கல், புதூர், கோவிந்தபுரம் முதலியன கோழிக்கோடு நகரத்தில் உள்ள பிற முக்கிய கோயில்கள் என்பதோடு திப்புவின் இராணுவ நடவடிக்கைகளின் விளைவாக முற்றிலும் அழிக்கப்பட்ட கோயில்களாகும். ஸ்ரீரங்கப்பட்டணத்தில் திப்பு சுல்தானின் தோல்வி மற்றும் 1792ஆம் ஆண்டின் உடன்படிக்கையைத் தொடர்ந்து அவற்றில் சில ஜமோரினால் புனரமைக்கப்பட்டன  

## அமைவிடம்
இக்கோயில் கோழிக்கோட்டில் மங்காவே என்னுமிடத்தில் அமைந்துள்ளது.  கோழிக்கோடு ரயில் நிலையத்திலிருந்து நான்கு கிலோமீட்டர் தொலைவிலும், தனியார் மற்றும் KSRTC பேருந்து நிலையங்களிலிருந்து ஐந்து கிலோமீட்டர் தொலைவிலும் அமைந்துள்ளது. 

## விழாக்கள்
வருடத்தில் வரும் பன்னிரண்டு சிவராத்திரிகளில் மகா சிவராத்திரி மிகவும் புனிதமானதாகக் கருதப்படுகிறது. இக்கோயிலில் மகா சிவராத்திரி ஒவ்வொரு ஆண்டும் சிறப்பாகக் கொண்டாடப்படுகிறது. .

## கோயில் அமைப்பு
கோயிலின் மூலவர சன்னதியானது கிழக்கு நோக்கிய நிலையில், சதுர வடிவில் உள்ளது. இங்கு சிவபெருமான் லிங்க வடிவில் உள்ளார். வெள்ளிப்பிறையால் அந்த லிங்கம் அலங்கரிக்கப்பட்டுள்ளது. நந்தி சிலையுடன் கூடிய நம்ஸ்கார மண்டபம் இங்கு உள்ளது. தென்மேற்கு மூலையில் கணபதி மற்றும் ஐயப்பனுக்கான சன்னதிகள் உள்ளன. கோயில் வளாகத்தில் ஒரு கிணறு கோயிலின் பயன்பாட்டிற்காக உள்ளது. வெளிப்புறத்தில் பிரதிக்ஷண வழி, பெரிய ஆல மரம் ஆகியவை உள்ளன. ஆலமரத்தைச் சுற்றி நாக சிற்பங்கள் உள்ளன. கோயில் வளாகத்தின் நான்கு பக்கங்களிலும் நுழைவாயில்கள் உள்ளன. அவ்வாறே, நான்கு பக்கங்களிலிருந்தும் சாலை வசதி உள்ளது. இருந்தபோதிலும், கோயில் கிழக்கு நோக்கி இருப்பதால், கிழக்கு நுழைவாயில் முக்கியமாகப் பயன்படுத்தப்படுகிறது.

## பிற தெய்வங்கள்
கணபதி, ஐயப்பன், பெரிய ஆலமரம், நாகராஜா போன்றவை பிற தெய்வங்களாக வழிபடப்படுகின்றன.

## புதுப்பித்தல் மற்றும் மேம்பாடு
தற்போது கோயில் வளர்ச்சிக் குழு மற்றும் தேவஸ்தானத்தின் மேற்பார்வையில் கோயில் புதுப்பிக்கப்பட்டு வளர்ச்சிப் பணிகள் மேற்கொள்ளப்பட்டு வருகின்றன. சில ஆண்டுகளுக்கு முன் கோயில் திருப்பணிகள் செய்யப்பட்டு, தற்போது சுத்தம்பலத்தின் கட்டுமானப்பணி நடைபெற்று வருகிறது. இப்பணி விரைவில் நிறைவுறும் நிலையில் உள்ளது. 

## படத்தொகுப்பு

Thalikkunu Shiva Temple Front Side.jpg|கோயிலின் முகப்பு
Thalikkunu Shiva Temple Vazhipadu.jpg|வழிபாட்டுப்பட்டியல்
Thalikkunu Shiva Temple Sri Kovil Front.JPG|கருவறை முகப்பு
Thalikunnu Shiva temple Front View.jpg|கோயில் முகப்பு
Thalikunnu shiva temple Full View.jpg|கோயிலின் முழுத்தோற்றம்
Thalikunnu shiva temple Side.jpg|கோயிலின் பக்கவாட்டுத்தோற்றம்
Thalikunnu shiva temple Steps.jpg|படிக்கட்டுகள்
Thalikunnu shiva temple Melam.jpg|கோயில் மேளம்
Thalikunnu shiva temple Sreekovil.jpg|கருவறை
Thalikunnu shiva temple Procession.jpg|கோயில் ஊர்வலம்
Thalikunnu shiva temple Vilakku.jpg|கோயில் விளக்கு


## மேலும் பார்க்கவும்
* வடக்குநாதன் கோவில்
* கேரளாவில் உள்ள இந்து கோவில்களின் பட்டியல்
* இந்தியாவில் உள்ள சிவன் கோவில்களின் பட்டியல்

## மேற்கோள்கள்

பகுப்பு:கோழிக்கோடு மாவட்டத்திலுள்ள சிவன் கோயில்கள்
அரீசு சந்திர பாக்சிபத்ரா

**அரீசு சந்திர பாக்சிபத்ரா**  (Harish Chandra Buxipatra) இந்தியாவைச் சேர்ந்த ஓர் அரசியல்வாதியாவார். 1933 ஆம் ஆண்டு நவம்பர் மாதம் 17 ஆம் தேதியன்று இவர் பிறந்தார். ஒடிசா மாநிலத்தைச் சேர்ந்த இவர் 1974 ஆம் ஆண்டு நடைபெற்ற தேர்தலில் போட்டியிட்டு ஒடிசா சட்டமன்றத்தில் உறுப்பினராக இருந்தார். 1990 ஆம் ஆண்டில் ஒடிசாவின் பத்தாவது சட்டமன்றத்தில் 1990 ஆம் ஆண்டு மார்ச்சு மாதம்  3 ஆம் தேதி முதல்  1995 ஆம் ஆண்டு மார்ச்சு மாதம்  15  ஆம் தேதிவரை  கோராபுட்டு தொகுதியின் ஒரிசா சட்டமன்ற உறுப்பினராக இருந்தார். பின்னர் அமைச்சராகவும் பதவி வகித்தார்.  ஒரு செயற்பாட்டாளரகவும்  எழுத்தாளராகவும் அரீசு சந்திர பாக்சிபத்ரா அறியப்படுகிறார். செயப்பிரகாசு நாரயண் இயக்கத்தில் தீவிரமாக பங்கேற்றார்.    புக்சிபத்ரா 1959  ஆம் ஆண்டில்  மாணவர் வாழ்க்கையில் இருந்த கலத்தில் பொதுவுடமைக் கட்சியில் சேர்ந்தார். ஒரு தொழிற்சங்கவாதியாகவும்  அனைத்திந்திய மாணவர் கூட்டமைப்பின் மாநிலத்  தலைவராகவும் இருந்தார். பின்னர் 1973 ஆம் ஆண்டில் இவர் உத்கல் காங்கிரசில் சேர்ந்தார்.

## மேற்கோள்கள்

பகுப்பு:2000 இறப்புகள்
பகுப்பு:1933 பிறப்புகள்
பகுப்பு:ஒடிசா அரசியல்வாதிகள்
பகுப்பு:பொதுவுடமைவாதிகள்
தயாவு ஆறு

**தயாவு ஆறு** (அல்லது தயோ ஆறு) இந்தியாவிற்கும் மியான்மர் நாட்டிற்கும் இடையில் சர்வதேச எல்லையின் ஒரு பகுதியாக இந்த ஆறு அமைந்துள்ளது.இதன் நீளம் 159 கி.மீ ஆகும்.

இந்த ஆறு இந்தியாவின் மிசோரம் மாநிலத்தில் உள்ள சம்பாய் மாவட்டத்தின் குவாங்பா கிராமத்திற்கு அருகில் உள்ளது. இது இறுதியில் துய்புய் ஆற்றில் கலக்கிறது.

சோகாவ்தர் என்ற நகரம் ஆற்றின் இந்திய எல்லைப் பகுதியில் அமைந்துள்ளது. தயோ கவ்மாவி என்ற கிராமம் மியான்மர் பக்கம் அமைந்துள்ளது. உள்ளூர் மொழியில், இந்த நதி சியாவ் ஆறு அல்லது சியாவ் குன் என்றும் அழைக்கப்படுகிறது
## மேற்கோள்கள்

பகுப்பு:இந்திய ஆறுகள்
பகுப்பு:மிசோரத்தின் புவியியல்
லென்யா ஆறு

**லென்யா ஆறு** (*Lenya River*) அல்லது லேய்னா ஆறு மியான்மர் நாட்டில் தாநின்தாரி பிரதேசத்தில் வடக்கிலிருந்து தெற்கு நோக்கிப் பாயும் ஆறாகும். இந்த ஆறு தெனாசிரிம் மலைத்தொடரில் உற்பத்தியாகிறது.

*மெய்க்* என்ற இடத்தில் தெனாசிரிம் பேராறு கலக்கும் முகத்துவாரத்திலிருந்து 45 கி.மீ தெற்கு திசையில் அந்தமான் கடலில் இந்த ஆறு கலக்கிறது.. இந்த ஆறு பல்லுயிர் பெருக்கத்தில் முக்கியப் பங்காற்றுகிறது.

## மேற்கோள்கள்

பகுப்பு:பர்மிய ஆறுகள்
குண்டூர் ஜனா ரெட்டி

**குண்டூர் ஜனா ரெட்டி (Kunduru Jana Reddy)**   (பிறப்பு 20 ஜூன் 1946) ஓர் இந்திய அரசியல்வாதியாவார். இவர் முதல்தெலங்காணா சட்டப் பேரவையின் எதிர்க்கட்சித் தலைவராக இருந்தார். 2009 முதல் 2014 வரை ஆந்திரப் பிரதேச மாநிலத்தில் பஞ்சாயத்து ராஜ் மற்றும் கிராமப்புற நீர் வழங்கல் அமைச்சராகப் பணியாற்றினார். அபோது ஆட்சியிலிருந்த இந்திய தேசிய காங்கிரசின் மிக முக்கியமான அமைச்சர்களில் ஒருவராக இருந்த இவர், மறைந்த முன்னாள் முதல்வர் எ. சா. ராஜசேகர் தலைமையிலான அரசாங்கத்தில் உள்துறை, சிறைகள், தீயணைப்பு சேவை, சைனிக் நலன், அச்சிடுதல் மற்றும் எழுதுபொருள் அமைச்சராகப் பணியாற்றினார். 2004 முதல் 2009 வரை. 2009 தேர்தலில் 6214 வாக்குகள் வித்தியாசத்தில் தெலுங்கு தேசம் கட்சியின் சீனப்பா ரெட்டி தேராவுக்கு எதிராக வெற்றி பெற்றார்.  2014 இல்  நோமுலா நர்சிமையாவை விட 16558 வாக்குகள் வித்தியாசத்தில் வெற்றி பெற்றார். 1994 தேர்தலில் தெலுங்கு தேசம் கட்சி வேட்பாளர் குண்டேபோயினாமே ராமமூர்த்தி யாதவிடம் தோல்வியடைந்தார்.

## குறிப்புகள்

## வெளி இணைப்புகள்

*AP NIC website of K Jana Reddy
*Council of Ministers: K.Jana Reddy
*WordPress on K Jana Reddy

பகுப்பு:தெலுங்கு தேசம் கட்சி அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:1946 பிறப்புகள்
தளியாடிசபுரம் மகாதேவர் கோயில்

**தளியாடிசபுரம் மகாதேவர் கோயில் [[கேரளம்|கேரள மாநிலம்]] [[திருவனந்தபுரம்|திருவனந்தபுரத்தில்]]** நெமோம், எனுமிடத்தில் அமைந்துள்ளது. 

திருவனந்தபுரத்திலிருந்து 7 கி.மீ. தொலைவில் உள்ள இந்தக்கோயில் ஒரு இந்து கோவில் ஆகும். 'தளி' என்ற சொல் சிவன் கோயிலைக் குறிக்கிறது. இக்கோயிலில் கணேஷ், ஐயப்பன் மற்றும் நாகராஜா ஆகியோருக்கான சன்னதிகளும் உள்ளன.

கேரளாவில் உள்ள சில தளி கோவில்களில் இக்கோயிலும் ஒன்றாகும். கோயிலுக்கு அருகில் ஒரு குளம்  உள்ளது. 2014 ஆம் ஆண்டின் நிலவரப்படி இந்த கோயில் திருவிதாங்கூர் தேவசம் போர்டு மூலம் நடத்தப்படுகிறது.

## மேலும் பார்க்கவும்
* கேரளாவில் உள்ள இந்து கோவில்களின் பட்டியல்

## மேற்கோள்கள்

பகுப்பு:Coordinates on Wikidata
பகுப்பு:திருவனந்தபுரம் மாவட்டத்தில் உள்ள சிவன் கோயில்கள்
திருமலிதை சுயம்பு சிவன் கோயில்

**திருமலிதை சுயம்பு சிவன் கோயில்** என்பது இந்தியாவின் கேரளாவின் தென்பகுதியில் பத்தனம்திட்டா மாவட்டத்தில் மல்லப்பள்ளியில் அமைந்துள்ள ஒரு இந்துக் கோயிலாகும். 

ஆற்றங்கரையில் மேற்கு நோக்கிய நிலையில் உள்ள ஒரே சுயம்பு சிவன் கோயில் இதுவாகும். மகாசிவராத்திரி நாளில் ஆயிரக்கணக்கான பக்தர்கள் இங்கு கூடுகின்றார்கள். மணிமாலா ஆற்றின் மணல் கரையில் கொண்டாடப்படுகின்ற மல்லப்பள்ளி காவடியாட்டம் மிகவும் புகழ் பெற்றதாகும்.

## மேற்கோள்கள்

பகுப்பு:பத்தனம்திட்டா மாவட்டத்திலுள்ள சிவன் கோயில்கள்
வில்லியம் சேக்சுபியர் சிலை (நியூயார்க் நகரம்)

**வில்லியம் சேக்சுபியர் சிலை** (*Statue of William Shakespeare (New York City*))  இயான் குயின்சி ஆடம்சு வட்டத்தில்  அமைந்துள்ள  வில்லியம் சேக்சுபியரின் வெண்கலச் சிற்பத்தைக் குறிக்கிறது.  இது நியூயார்க்கின் மன்காட்டனில் உள்ள மத்தியப் பூங்காவில் அமைந்துள்ளது.  சிலை 1870 ஆம் ஆண்டில் உருவாக்கப்பட்டு   1872 ஆம் ஆண்டில்  மத்தியப் பூங்காவில் திறக்கப்பட்டது. நவம்பர் 24, 1864  ஆம் ஆண்டு நவம்பர் மாதம் 14 ஆம் தேதியன்று நடைபெற்ற சூலியசு சீசர் நாடக நிகழ்வின் போது இச்சிலைக்கான நிதியாக  நான்காயிரம் டாலர்கள் திரட்டப்பட்டது.  சூனியசு புருட்டசு  பூத்தின்  மகன்களான  எட்வின் பூத்து மற்றும் இயான் வில்க்சு பூத்து ஆகியோர்  குளிர்கால தோட்ட  அரங்கத்தில் இந்நிகழ்ச்சியை நடத்தினார். 

File:FLIN 116 - Shakespeare.png|1864 ஆம் ஆண்டில் அடிக்கல் நாட்டப்பட்டது.


## மேற்கோள்கள்

## புற இணைப்புகள்
* 
பகுப்பு:Coordinates on Wikidata
பகுப்பு:நியூயார்க் நகரம்
பன்னிருகோணம்

வடிவவியலில் **பன்னிருகோணம்** (*dodecagon*, *12-gon*) என்பது பன்னிரெண்டு பக்கங்களுடைய ஒரு பல்கோணம்.

## ஒழுங்கு பன்னிருகோணம்

ஒழுங்கு பன்னிருகோணம் என்பது 12 பக்கங்களின் நீளங்களும் சமவளவினதாகவும், 12 உட்கோணங்களின் அளவுகளும் சமமானதாகவுமுள்ளதொரு பன்னிருகோணம் ஆகும். ஒழுங்கு பன்னிருகோணத்திற்கு 12 எதிரொளிப்புச் சமச்சீர் கோடுகள் உண்டு; மேலும்12 ஆம் வரிசை சுழற்சி சமச்சீருடையது; இதன் சிலாஃப்லி குறியீடு {12}. பன்னிருகோணத்தை, துண்டிக்கப்பட்ட அறுகோணம், t{6}, அல்லது இருமுறை துண்டிக்கப்பட்ட முக்கோணம் tt{3} ஆகிய இரண்டுமாக அமைக்கக்கூடும். பன்னிருகோணத்தின் ஒவ்வொரு முனையிலும் அமையும் உட்கோணத்தின் அளவு 150°.

### பரப்பளவு
*a* பக்கவளவுள்ள ஒழுங்கு பன்னிருகோணத்தின் பரப்பளவு: 
:\begin{align} A & = 3 \cot\left(\frac{\pi}{12} \right) a^2 = 
                     3 \left(2+\sqrt{3} \right) a^2 \\
                 & \simeq 11.19615242\,a^2
 \end{align}

பல்கோணப் பக்கநடுக்கோடு *r* இன் வாயிலாகப் பரப்பளவு::
:\begin{align} A & = 12 \tan\left(\frac{\pi}{12}\right) r^2 = 
                     12 \left(2-\sqrt{3} \right) r^2 \\
                 & \simeq 3.2153903\,r^2
 \end{align}

சுற்றுவட்ட ஆரம் *R* இன் வாயிலாகப் பரப்பளவு:
:A = 6 \sin\left(\frac{\pi}{6}\right) R^2 = 3 R^2

பன்னிருகோணத்தின் இரு இணைபக்கங்களுக்கு இடைப்பட்ட தூரம் *S* (பன்னிருகோணத்தின் அளாவல்) ஆனது, பன்னிருகோணத்தின் பக்க நடுக்கோட்டின் நீளத்தைப்போல இருமடங்காக இருக்கும். அளாவல் மற்றும் பக்க நீளத்தின் வாயிலாகப் பரப்பளவு: 
:A = 3aS

இதனை S = a(1+ 2\cos{30^{\circ}} + 2\cos{60^{\circ}}) என்பதைப் பயன்படுத்தி சரிபார்க்கலாம்.

### சுற்றளவு
சுற்றுவட்ட ஆரத்தின் வாயிலாக ஒழுங்கு பன்னிருகோணத்தின் சுற்றளவு:: 
:\begin{align} p & = 24R \tan\left(\frac{\pi}{12}\right) = 12R \sqrt{2 - \sqrt{3}}\\
& \simeq 6.21165708246\,R
\end{align}

பக்கநடுக்கோட்டின் நீளத்தின் வாயிலாக சுற்றளவு:
:\begin{align} p & = 24r \tan\left(\frac{\pi}{12}\right) = 24r(2-\sqrt{3})\\
& \simeq 6.43078061835\,r
\end{align}
இந்தக் குணக எண்ணானது பக்கநடுக்கோட்டளவின் வாயிலாகவுள்ள பரப்பளவு வாய்பாட்டிலுள்ள குணக எண்ணைப்போல இருமடங்கானது.

## பன்னிருகோணம் வரைதல்
12 = 22 × 3, என்பதால் ஒரு ஒழுங்கு பன்னிருகோணத்தை கவராயம்-நேர்விளிம்பின் உதவியுடன் வரையலாம்:

## கூறாக்கல்

கோஎக்சிட்டரின் கூற்றுப்படி, எதிர்பக்கங்கள் இணையாகவும் சமநீளமுள்ளவையாகமு ஒரு 2*m*-கோணத்தை *m*(*m*-1)/2 இணைகரங்களாகப் பிரிக்கலாம்

குறிப்பாக ஒழுங்கு பல்கோணிகளில் இது உண்மையாக இருக்கும்; மேலும் இணைகரங்களுக்குப் பதிலாக பிரிக்கப்படும் கூறுகள் சாய்சதுரங்களாக இருக்கும். ஒழுங்கு பன்னிருகோணத்தில் *m*=6 என்பதால் இதனை 15 கூறுகளாக்கலாம்: 3 சதுரங்கள்; 6 அகல 30° சாய்சதுரங்கள்; 6 குறுகிய 15° சாய்சதுரங்கள். 

## குறிப்புகள்

## வெளியிணைப்புகள்
*
*Kürschak's Tile and Theorem
*Definition and properties of a dodecagon With interactive animation
*The regular dodecagon in the classroom, using pattern blocks

பகுப்பு:பல்கோணிகள்
திருமங்கலம் மகா விஷ்ணு சிவன் கோயில்

**திருமங்கலம் மஹாவிஷ்ணு சிவன் கோயில்** இந்தியாவின் கேரள மாநிலத்தில் திருச்சூர் மாவட்டத்தில் எங்கண்டியூர் என்னுமிடத்தில் உள்ள விஷ்ணு மற்றும் சிவனுக்கு அர்ப்பணிக்கப்பட்ட ஒரு பழமையான இந்துக் கோயிலாகும்.

கோயிலின் மூலவராக மகா விஷ்ணுவும், சிவனும், தனித் தனி சன்னதிகளில் கிழக்கு நோக்கி உள்ளனர். இங்குள்ள சிவலிங்கம் சுயம்புவாகத் தோன்றியதாகும்.பரசுராமர்  இங்குள்ள சிலையை நிறுவியதாக நாட்டுப்புற வழக்காறுகள் கூறுகின்றன.   கேரளாவில் உள்ள 108 பிரசித்தி பெற்ற சிவன் கோயில்களில் இக்கோயிலும் ஒன்றாகும்.

## மேலும் பார்க்கவும்
* 108 சிவன் கோவில்கள்
* கேரளாவின் கோவில்கள்
* திருச்சூர் கிராமத்தில் உள்ள இந்து கோவில்கள்
* கோவில் இணையதளம்

## மேற்கோள்கள்

பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்